Diari Oficial de la Generalitat Valenciana


Sumari del DOGV 9764, del 11-01-2024 (2024/98)

RESOLUCIÓ de 27 de desembre de 2023, de la presidenta de Turisme Comunitat Valenciana, de concessió d'ajudes directes a empreses i persones titulars d'establiments hotelers de la Comunitat Valenciana que participen en el Programa de Turisme de l'Imserso en 2023.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9764

Data del DOGV
:   11-01-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/98


Data del document
:   27-12-2023

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * Turisme Comunitat Valenciana

RESOLUCIÓ de 27 de desembre de 2023, de la presidenta de Turisme Comunitat Valenciana, de concessió d'ajudes directes a empreses i persones titulars d'establiments hotelers de la Comunitat Valenciana que participen en el Programa de Turisme de l'Imserso en 2023. [2024/98]  
Antecedents de fet  
  
Primer. En data 7 de novembre de 2023 es va publicar en el Diari Oficial de la Generalitat Valenciana el Decret 196/2023, de 3 de novembre, del Consell, modificat pel Decret 216/2023, de 14 de desembre, de 2023, publicat en el DOGV amb data 21 de desembre de 2023, pel qual s'aproven les bases reguladores i convocatòria per a la concessió d'ajudes directes dirigides a les empreses i persones titulars d'establiments hotelers de la Comunitat Valenciana que participen en el Programa de turisme de l'Imserso 2022-2023 en el període de gener a juny de 2023.  
Segon. Amb diferents dates han tingut entrada en Turisme Comunitat Valenciana les sol·licituds de subvenció acollides a l'esmentada convocatòria d'ajudes, sol·licituds que han donat lloc a la instrucció dels expedients que s'indiquen en l'annex a esta resolució.  
Tercer. D'acord amb el que s'estableix en l'article 10 (Competència, instrucció i resolució de les ajudes) de l'esmentat Decret 196/2023, l'òrgan instructor ha emés un informe favorable sobre els expedients que s'indiquen en l'annex a esta resolució, en complir els sol·licitants que en este figuren amb els requisits establits en els articles 4 (Persones beneficiàries) i 8 (Documentació que ha d'acompanyar la sol·licitud) del Decret 196/2023, i ha traslladat el sentit dels esmentats informes a la persona titular de la Direcció de Turisme Comunitat Valenciana com a tràmit previ a la finalització del procediment amb la corresponent resolució de concessió de l'ajuda sol·licitada.  
  
Quart. En data 23 de desembre de 2023, la secretària autonòmica de Turisme Comunitat Valenciana ha dictat proposta de resolució de concessió d'ajudes a favor dels sol·licitants que s'indiquen en l'annex a la present resolució.  
  
Fonaments de dret  
  
Primer. El Decret 196/2023, de 3 de novembre, del Consell, pel qual s'aproven les bases reguladores i convocatòria per a la concessió d'ajudes directes dirigides a les empreses i persones titulars d'establiments hotelers de la Comunitat Valenciana que participen en el Programa de turisme de l'Imserso 2022-2023 en el període de gener a juny de 2023; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; la Llei 38/2003, de 17 de novembre, general de subvencions i el seu Reglament, aprovat pel Reial decret 887/2006, de 21 de juliol, i altra normativa d'aplicació.  
  
En relació amb el compliment de la normativa d'ajudes d'Estat, estes ajudes estan subjectes al que s'estableix en el Marc nacional temporal relatiu a les mesures d'ajuda per a fer costat a l'economia després de la invasió d'Ucraïna per part de Rússia, en atenció al contingut de la Decisió de la Comissió Europea, Decisió SA.102771 (2022/N), de 10 de juny de 2022, i les seues posteriors modificacions. 2.7.1 «quantitats limitades d'ajudes», per la qual cosa són compatibles amb el mercat interior, d'acord amb el que s'estableix en l'article 107.3.b) del Tractat de funcionament de la Unió Europea.  
Segon. La competència per a dictar la present resolució l'ostenta la presidenta de Turisme Comunitat Valenciana, d'acord amb les competències assignades per l'article 31 (De la Presidència), apartat 2, subapartat f, del Decret 7/2020, de 17 de gener, del Consell, de regulació dels òrgans per a la coordinació de l'acció turística i de l'organisme públic per a la gestió de la política turística (DOGV 8728, 29.04.2020), així com el que s'estableix en l'article 10 (Competència, instrucció i resolució de les ajudes), apartat 1, de l'esmentat Decret 196/2023 de bases reguladores de les ajudes que es concedixen.  
  
Tercer. L'article 36.3 de la Llei 39/2015, d'1 d'octubre, del procediment administratiu comú de les administracions públiques, establix que els actes administratius de la mateixa naturalesa, com ara nomenaments, concessions o llicències, podran refondre's en un únic acte, acordat per l'òrgan competent, que especificarà les persones o altres circumstàncies que individualitzen els efectes de l'acte per a cada persona interessada.  
  
Quart. En data 26 de setembre de 2023, va presentar un escrit d'abstenció en el procediment la directora general de Turisme Comunitat Valenciana. D'acord amb el que s'estableix en l'article 23, apartat 2, lletra b), de la Llei 40/2015, d'1 d'octubre, de règim jurídic del sector públic, hauran d'abstindre's d'intervindre en el procediment, així com comunicar-ho immediatament al seu superior jeràrquic, aquelles autoritats i personal al servici de les administracions que tinguen un vincle matrimonial o situació de fet assimilable i el parentiu de consanguinitat dins del quart grau o d'afinitat dins del segon, amb qualsevol de les persones interessades, amb els administradors d'entitats o societats interessades i també amb els assessors, representants legals o mandataris que intervinguen en el procediment, així com compartir despatx professional o estar associat amb estos per a l'assessorament, la representació o el mandat. Així mateix, hauran de comunicar-ho al seu superior immediat.  
  
Cinqué. El 27 de setembre es va dictar resolució per la qual s'acceptava l'abstenció i s'acordava l'avocació per a l'impuls del projecte de decret del Consell, pel qual s'aproven les bases reguladores i convocatòria per a la concessió d'ajudes directes dirigides a les empreses i persones titulars d'establiments hotelers de la Comunitat Valenciana que participen en el Programa de turisme de l'Imserso 2022-2023 en el període de gener a juny de 2023, per part de la secretària autonòmica de Turisme.  
  
Vistos els anteriors antecedents de fet i fonaments de dret, resolc:  
  
  
Primer  
Concedir les subvencions sol·licitades per les persones beneficiàries que es detallen en l'annex a la present resolució, amb indicació del número d'expedient, nom de la persona beneficiària, CIF/NIF d'esta i import de la subvenció, corresponents totes elles a les ajudes establides en el Decret 196/2023, de 3 de novembre, del Consell, pel qual s'aproven les bases reguladores i convocatòria per a la concessió d'ajudes directes dirigides a les empreses i persones titulars d'establiments hotelers de la Comunitat Valenciana que participen en el Programa de turisme de l'Imserso 2022-2023 en el període de gener a juny de 2023.  
  
  
Segon  
Condicionar l'efectivitat de les subvencions atorgades al deure de:  
  
- Acreditar davant de Turisme Comunitat Valenciana que s'han ocupat efectivament les habitacions declarades per a la seua utilització dins del Programa de turisme de l'Imserso, en la temporada 2022-2023, en el període que va des de l'1 de gener fins al 30 de juny, mitjançant l'aportació d'un informe realitzat per una persona auditora externa, informe que es durà a terme a la finalització de l'esmentat programa i, en tot cas, abans del 15 de gener de 2024, d'acord amb l'article 12, Justificació, de la convocatòria. Este informe s'aportarà per via telemàtica en el tràmit específic disponible en l'enllaç:  
https://www.gva.es/es/inicio/procedimientos'id\_proc=20711  
- Així com el compliment per les persones beneficiàries de les següents obligacions:  
a) Facilitar totes les dades i informació, en qüestions relacionades amb les subvencions concedides, que siguen requerides per l'òrgan gestor d'este procediment.  
b) Comunicar a Turisme Comunitat Valenciana, si escau, la sol·licitud o obtenció d'altres subvencions o ajudes per a la mateixa finalitat o a l'empara del Marc temporal relatiu a les mesures d'ajuda per a donar suport a l'economia després de la invasió d'Ucraïna per part de Rússia, aprovada per la Decisió SA.102771 (2022/N) i les seues posteriors modificacions de la Comissió Europea, així com qualsevol incidència o variació que es produïsca en relació amb la subvenció concedida.  
c) Complir les obligacions de transparència establides en la legislació aplicable, de conformitat amb el que es disposa en la Llei 1/2022, de 13 d'abril, de la Generalitat, de transparència i bon govern de la Comunitat Valenciana, en cas d'haver percebut durant un any ajudes o subvencions públiques en una quantia superior a cinquanta mil euros, o quan les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
d) Conservar tota la documentació relacionada amb estes ajudes, en el termini de 10 anys a comptar des de la concessió de l'ajuda.  
e) Sotmetre's a les actuacions de control financer previstes en els articles 113 i següents de la Llei 1/2015 i en els articles 45 i següents de la Llei 38/2003, així com les que puguen dur a terme la Generalitat i altres òrgans de control.  
f) Sotmetre's a la normativa sobre supervisió, seguiment i control de subvencions, així com facilitar tota la informació requerida per l'òrgan gestor de la subvenció.  
g) Mantindre l'establiment adherit al Programa de turisme de l'Imserso durant tota la temporada 2022-2023.  
A més del que es disposa amb anterioritat, les persones beneficiàries d'estes ajudes queden subjectes al compliment dels requisits i obligacions establides en els articles 13 i 14 de la Llei 38/2023, general de subvencions.  
D'igual forma, i en aplicació de l'article 14 (Control i reintegrament de l'ajuda) del Decret 196/2023, que establix les bases reguladores i convocatòria per a la concessió d'estes ajudes, es fa constar que:  
- El falsejament o l'ocultació de dades i documents que afecten substancialment la concessió i lliurament de fons públics donarà lloc a l'exigència de responsabilitats tant en l'ordre administratiu com en el jurisdiccional competent, així com al dimanant dels articles 173 a 177 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
- De conformitat amb l'article 72.2 de la Llei 1/2022, de 13 d'abril, de transparència i bon govern de la Comunitat Valenciana, també serà procedent el reintegrament total o parcial de la subvenció concedida segons el règim sancionador previst en esta mateixa llei.  
- Serà procedent el reintegrament de la quantitat percebuda i l'exigència de l'interés de demora, en els supòsits establits en l'article 37 de l'LGS, corresponent el càlcul d'este interés des del moment del pagament de l'ajuda fins a la data en què el deutor efectue el reintegrament.  
- En aquells casos en què s'acredite una efectiva ocupació d'un nombre menor d'habitacions al previst en la sol·licitud d'ajuda, o l'establiment no continue adherit al Programa de turisme de l'Imserso en la temporada 2022-2023, s'iniciarà el corresponent procediment de reintegrament dels imports abonats per les habitacions no destinades al Programa, o el 100 % de l'ajuda si no ha participat en la temporada 2022-2023 del Programa de turisme de l'Imserso.  
  
Tercer  
Conforme a l'article 11 del Decret 196/2023 que establix les bases reguladores i convocatòria per a la concessió d'estes ajudes, el pagament es realitzarà mitjançant transferència al compte bancari indicat per la persona beneficiària. L'import de l'ajuda es lliurarà en un únic pagament i amb la comprovació prèvia del compliment dels requisits establits per a ser beneficiari de les ajudes.  
  
Quart  
Publicar, amb efectes de notificació, la present resolució en el Diari Oficial de la Generalitat Valenciana, així com publicar-la, a l'efecte de publicitat, en l'apartat corresponent a ajudes de la web institucional de Turisme Comunitat Valenciana, en compliment del que es disposa en l'article 9.1.e de la Llei 2/2015, de 2 d'abril, de participació ciutadana de la Comunitat Valenciana.  
  
Contra la present resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la notificació d'esta i, potestativament, podrà interposar-se un recurs de reposició davant de l'òrgan que ha dictat l'acte, en el termini d'un mes, a comptar des de l'endemà de la notificació d'esta, tot això de conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 27 de desembre de 2023.- La presidenta de Turisme Comunitat Valenciana: Nuria Montes de Diego.